ddrg/super_eurlex huggingface dataset:
Neuvoston asetus (ETY) N:o 1105/88, annettu 25 päivänä huhtikuuta 1988, herneitä, härkäpapuja ja makeita lupiineja koskevien erityistoimenpiteiden yleisistä säännöistä annetun asetuksen (ETY) N:o 2036/82 muuttamisesta



Virallinen lehti nro L 110 , 29/04/1988 s. 0018 - 0018

Suomenk. erityispainos Alue 3 Nide 26 s. 0149

Ruotsink. erityispainos Alue 3 Nide 26 s. 0149



NEUVOSTON ASETUS (ETY) N:o 1105/88, annettu 25 päivänä huhtikuuta 1988, herneitä, härkäpapuja ja makeita lupiineja koskevien erityistoimenpiteiden yleisistä säännöistä annetun asetuksen (ETY) N:o 2036/82 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon herneitä, härkäpapuja ja makeita lupiineja koskevista erityistoimenpiteistä 18 päivänä toukokuuta 1982 annetun neuvoston asetuksen (ETY) N:o 1431/82(1), sellaisena kuin se on viimeksi muutettuna asetuksella (ETY) N:o 1104/88(2), ja erityisesti sen 3 a artiklan 5 kohdan, ottaa huomioon komission ehdotuksen(3), sekä katsoo, että on tarpeen määrittää asetuksen (ETY) N:o 1431/82 3 a artiklan 3 kohdassa tarkoitettu kerroin sellaisen herneiden, härkäpapujen ja makeiden lupiinien tuen vähennyksen vahvistamiseksi, joka johtuu taattua enimmäismäärää koskevan järjestelmän soveltamisesta; säännöt tämän kertoimen määrittämisestä on oltava asetuksessa (ETY) N:o 2036/82(4), sellaisena kuin se on viimeksi muutettuna asetuksella (ETY) N:o 3527/86(5), ja tietyissä olosuhteissa tuen määrä voidaan vahvistaa ainoastaan väliaikaisesti; tuen maksamiseksi on tarpeen korvata väliaikaiset määrät vahvistetuilla määrillä, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2036/82 seuraavasti: 1) Lisätään artikla seuraavasti: "3 b artikla Asetuksen (ETY) N:o 1431/82 3 a artiklan 3 kohdassa tarkoitettu kerroin on - markkinointivuonna 1988/1989 0,45 prosenttia, - seuraavina markkinointivuosina 0,50 prosenttia, jokaiselle sellaiselle yhden prosentin suuruiselle tuotantoerälle taatusta enimmäismäärästä, joka saadaan arvioidussa tuotannossa taatun enimmäismäärän lisäksi." 2) Lisätään 10 artiklaan alakohta seuraavasti: "Tuki maksetaan, kun sen suuruus on vahvistettu". 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä heinäkuuta 1988. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 25 päivänä huhtikuuta 1988. Neuvoston puolesta Puheenjohtaja H.-D. GENSCHER (1) EYVL N:o L 162, 12.6.1982, s. 28 (2) EYVL N:o L 110, 29.4.1988, s. 16 (3) EYVL N:o C 84, 31.3.1988, s. 15 (4) EYVL N:o L 219, 28.7.1982, s. 1 (5) EYVL N:o L 326, 21.11.1986, s. 1
Neuvoston asetus (ETY) N:o 1098/88, annettu 25 päivänä huhtikuuta 1988, rasva-alan yhteisestä markkinajärjestelystä annetun asetuksen N:o 136/66/ETY muuttamisesta



Virallinen lehti nro L 110 , 29/04/1988 s. 0010 - 0010

Suomenk. erityispainos Alue 3 Nide 26 s. 0145

Ruotsink. erityispainos Alue 3 Nide 26 s. 0145



NEUVOSTON ASETUS (ETY) N:o 1098/88, annettu 25 päivänä huhtikuuta 1988, rasva-alan yhteisestä markkinajärjestelystä annetun asetuksen N:o 136/66/ETY muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), sekä katsoo, että rapsin- ja rypsinsiemenille, sekä auringonkukansiemenille olisi säädettävä kaikiksi kolmeksi markkinointivuodeksi 1988/1989, 1989/1990 ja 1990/1991 sama taattu enimmäismäärä; tarkempien tuotantoarvioiden saamiseksi taattujen enimmäismäärien järjestelmää sovellettaessa olisi tehtävä tuotantoarviot markkinointivuoden alkamisen jälkeen; tämän vuoksi asetuksen N:o 136/66/ETY(3), sellaisena kuin se on viimeksi muutettuna asetuksella (ETY) N:o 3994/87(4), 27 a artiklaa on tarpeen vastaavasti muuttaa, ON ANTANUT TÄMÄN ASETUKSEN: 1 artikla Muutetaan asetuksen N:o 136/66/ETY 27 a artikla seuraavasti: 1. Korvataan 1 kohta seuraavasti: "1. Neuvosto vahvistaa perustamissopimuksen 43 artiklan 2 kohdassa määrättyä menettelyä noudattaen kolmen markkinointivuoden pituisiksi ajanjaksoiksi ja ensimmäisen kerran markkinointivuosiksi 1988/1989, 1989/1990 ja 1990/1991 taatut enimmäismäärät yhteisössä tuotetuille rapsin- ja rypsinsiemenille sekä yhteisössä tuotetuille auringonkukansiemenille." 2. Korvataan 3 kohta seuraavasti: "3. Jos rapsin-, rypsin- tai auringonkukansiementen arvioitu tuotanto ennen markkinointivuoden toisen kuukauden päättymistä ylittää kyseiseksi markkinointivuodeksi kyseisille siemenille taatun enimmäismäärän, kyseisen markkinointivuoden tuen määrästä vähennetään määrä, joka vastaa tämän ylityksen määrää edustavan kertoimen vaikutusta tavoitehintaan. Jos ensimmäisen alakohdan soveltaminen tosiasialliseen tuotantoon markkinointivuoden alussa arvioidun tuotannon asemesta johtaa tuen määrän sellaiseen vähenemiseen, joka poikkeaa tehdystä vähennyksestä, seuraavan markkinointivuoden tuen määrää tarkistetaan tämän tilanteen huomioon ottamiseksi." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan rapsin- ja rypsinsiemeniin 1 päivästä heinäkuuta 1988 ja auringonkukansiemeniin 1 päivästä elokuuta 1988. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 25 päivänä huhtikuuta 1988. Neuvoston puolesta Puheenjohtaja H.-D. GENSCHER (1) EYVL N:o C 84, 31.3.1988, s. 10 (2) Lausunto on annettu 14 päivänä huhtikuuta 1988. (3) EYVL N:o 172, 30.9.1966, s. 3025/66 (4) EYVL N:o L 377, 31.12.1987, s. 31
Neuvoston asetus (ETY) N:o 1957/88, annettu 24 päivänä toukokuuta 1988, käsitteen alkuperätuotteet määritelmää ja hallinnollisen yhteistyön menetelmiä koskevan pöytäkirjan N:o 3 muuttamisesta tehdyn ETY - Islanti-sekakomitean päätöksen N:o 1/88 soveltamisesta



Virallinen lehti nro L 180 , 09/07/1988 s. 0001 - 0001

Suomenk. erityispainos Alue 2 Nide 6 s. 0097

Ruotsink. erityispainos Alue 2 Nide 6 s. 0097



NEUVOSTON ASETUS (ETY) N:o 1957/88, annettu 24 päivänä toukokuuta 1988, käsitteen alkuperätuotteet määritelmää ja hallinnollisen yhteistyön menetelmiä koskevan pöytäkirjan N:o 3 muuttamisesta tehdyn ETY - Islanti-sekakomitean päätöksen N:o 1/88 soveltamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että Euroopan talousyhteisön ja Islannin tasavallan 22 päivänä heinäkuuta 1972 allekirjoitettu sopimus tuli voimaan 1 päivänä heinäkuuta 1973, mainittuun sopimukseen erottamattomana osana kuuluvassa alkuperätuotteiden käsitteen määritelmää ja hallinnollisen yhteistyön menetelmiä koskevassa pöytäkirjassa n:o 3 olevan 28 artiklan mukaisesti sekakomitea on tehnyt päätöksen N:o 1/88 pöytäkirjan n:o 3 muuttamisesta, ja tämä päätös on tarpeen panna täytäntöön yhteisössä, ON ANTANUT TÄMÄN ASETUKSEN: 1 artikla ETY - Islanti-sekakomitean päätöstä N:o 1/88 sovelletaan yhteisössä. Päätöksen teksti on tämän asetuksen liitteenä. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä tammikuuta 1988. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 24 päivänä toukokuuta 1988. Neuvoston puolesta Puheenjohtaja H.-D. GENSCHER
Komission asetus (ETY) N:o 1865/88, annettu 30 päivänä kesäkuuta 1988, tullien suspendoimisesta Espanjan ja yhteisön, sellaisena kuin se oli 31 päivänä joulukuuta 1985, välisessä naudanliha-alan kaupassa



Virallinen lehti nro L 166 , 01/07/1988 s. 0026 - 0026

Suomenk. erityispainos Alue 3 Nide 26 s. 0234

Ruotsink. erityispainos Alue 3 Nide 26 s. 0234



KOMISSION ASETUS (ETY) N:o 1865/88, annettu 30 päivänä kesäkuuta 1988, tullien suspendoimisesta Espanjan ja yhteisön, sellaisena kuin se oli 31 päivänä joulukuuta 1985, välisessä naudanliha-alan kaupassa EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon Espanjan ja Portugalin liittymisasiakirjan ja erityisesti sen 75 artiklan 4 kohdan, sekä katsoo, että tullien suspendoimisesta Espanjan ja yhteisön, sellaisena kuin se oli 31 päivänä joulukuuta 1985, välisessä naudanliha-alan kaupassa 22 päivänä joulukuuta 1987 annetussa komission asetuksessa (ETY) N:o 3861/87(1) säädetään tullien osittaisesta suspendoimisesta 30 päivään kesäkuuta 1988 Espanjan ja yhteisön, sellaisena kuin se oli 31 päivänä joulukuuta 1985, välisessä kaupassa; asetuksessa säädetään lisäksi, että kyseiseen päivään mennessä komissio tarkastelee uudelleen Espanjan ja yhteisön markkinatilannetta asianmukaisten toimenpiteiden mahdolliseksi toteuttamiseksi, naudanlihatuotteiden tuotannon ja niiden Espanjan ja yhteisön markkinoiden viimeaikaisen kehityksen perusteella olisi toivottavaa vapauttaa kokonaan kauppa tällä alalla, ja tässä asetuksessa säädetyt toimenpiteet ovat naudanlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Liittymisasiakirjan 75 artiklan 1 kohdan määräyksissä määrätyt ja Espanjan ja yhteisön, sellaisena kuin se oli 31 päivänä joulukuuta 1985, välisessä kaupassa asetuksen (ETY) N:o 805/68 soveltamisalaan kuuluviin tuotteisiin sovellettavat tullit suspendoidaan 1 päivästä heinäkuuta 1988. 2 artikla Tämä asetus tulee voimaan 1 päivänä heinäkuuta 1988. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä kesäkuuta 1988. Komission puolesta Frans ANDRIESSEN Varapuheenjohtaja (1) EYVL N:o L 363, 23.12.1987, s. 32.
KOMISSION ASETUS (ETY) N:o 2009/88, annettu 7 päivänä heinäkuuta 1988, öljysiementen tukijärjestelmän soveltamista koskevista yksityiskohtaisista säännöistä annetun asetuksen (ETY) N:o 2681/83 muuttamisesta



Virallinen lehti nro L 177 , 08/07/1988 s. 0018 - 0018

Suomenk. erityispainos Alue 3 Nide 26 s. 0239

Ruotsink. erityispainos Alue 3 Nide 26 s. 0239



KOMISSION ASETUS (ETY) N:o 2009/88, annettu 7 päivänä heinäkuuta 1988, öljysiementen tukijärjestelmän soveltamista koskevista yksityiskohtaisista säännöistä annetun asetuksen (ETY) N:o 2681/83 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (ETY) N:o 1098/88(2), ja erityisesti sen 24 a artiklan 3 kohdan, sekä katsoo, että rapsin- ja rypsinsiementen 00-lajikkeiden ominaispiirre on pieni glukosinolaattipitoisuus, joka helpottaa niiden lisäämistä eläinten rehuihin; komission asetuksessa (ETY) N:o 2681/83(3), sellaisena kuin se on viimeksi muutettuna asetuksella (ETY) N:o 3257/87(4), 2 artiklan 4 kohdan ensimmäisessä alakohdassa vahvistetaan tähän nimitykseen oikeutettujen siementen suurimmaksi sallituksi pitoisuudeksi 20 mikromoolia grammassa; saman kohdan toisessa alakohdassa säädetään kuitenkin väliaikaisesta poikkeuksesta markkinointivuoden 1988/1989 loppuun asti, jotta sallitaan toimijoiden sopeutuminen uusiin laatuvaatimuksiin; tämän sopeutumisen sallimiseksi olisi säädettävä uudesta poikkeuksesta, olisi jatkettava asetuksen (ETY) N:o 2681/83 32 artiklassa säädettyä poikkeusta, joka koskee yhteisen menetelmän käyttämistä glukosinolaattipitoisuuden määrittämiseksi; kokemus on osoittanut, että mainitun artiklan kolmannen kohdan säännös voidaan poistaa, ja tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2681/83 seuraavasti: 1) Korvataan 2 artiklan 4 kohdan toinen alakohta seuraavasti: "Kuitenkin markkinointivuodesta 1986/1987 vuoteen 1989/1990 00-lajikkeen rapsin- ja rypsinsiementen suurin sallittu glukosinolaattipitoisuus on 35 mikromoolia grammassa siemeniä." 2) Korvataan 32 artiklan toisessa kohdassa ilmaisu "markkinointivuosina 1986/1987" ilmaisulla "markkinointivuodesta 1986/1987 vuoteen 1988/1989." 3) Poistetaan 32 artiklan kolmas kohta. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä heinäkuuta 1988. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 7 päivänä heinäkuuta 1988. Komission puolesta Frans ANDRIESSEN Varapuheenjohtaja (1) EYVL N:o 172, 30.9.1966, s. 3025/66 (2) EYVL N:o L 110, 29.4.1988, s. 10 (3) EYVL No L 266, 28.9.1983, s. 1 (4) EYVL N:o L 363, 23.12.1987, s. 26
Neuvoston asetus (ETY) N:o 2180/88, annettu 18 päivänä heinäkuuta 1988, öljysiementen tuesta annetun asetuksen (ETY) N:o 1594/83 muuttamisesta



Virallinen lehti nro L 191 , 22/07/1988 s. 0011 - 0011

Suomenk. erityispainos Alue 3 Nide 27 s. 0005

Ruotsink. erityispainos Alue 3 Nide 27 s. 0005



NEUVOSTON ASETUS (ETY) N:o 2180/88, annettu 18 päivänä heinäkuuta 1988, öljysiementen tuesta annetun asetuksen (ETY) N:o 1594/83 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (ETY) N:o 1098/88(2), ja erityisesti sen 27 artiklan 3 kohdan, ottaa huomioon komission ehdotuksen, sekä katsoo, että auringonkukansiementen lisäämisestä rehuihin näyttää aiheutuvan ilmeistä etua; näiden tuotteiden lisääntyvä käyttö on toivottavaa; asetuksen N:o 136/66/ETY 27 artiklassa tarkoitettu tukijärjestelmä olisi ulotettava koskemaan mainittuja siemeniä; sen vuoksi olisi muutettava asetuksen (ETY) N:o 1594/83(3), sellaisena kuin se on viimeksi muutettuna asetuksella (ETY) N:o 1099/88(4), 1 artiklassa säädetty järjestelmä, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1594/83 seuraavasti: 1 Korvataan 1 artiklan 1 kohdan b alakohta seuraavasti: "b) yhteisössä rehuihin lisäämistä varten jalostettaville rapsin-, rypsin- ja auringonkukansiemenille". 2 Korvataan 2 artiklan 1 kohdan ensimmäinen alakohta seuraavasti: "Jäsenvaltioiden on valvottava joko kasviöljypuristamossa rapsin-, rypsin- ja auringonkukansiementen jalostusta tai rehuja valmistavassa laitoksessa rapsin-, rypsin- ja auringonkukansiementen lisäämistä rehuihin sen takaamiseksi, että tukea myönnetään ainoastaan siihen oikeutetuille siemenille". 3 Korvataan 3 artiklan 2 kohdan toinen alakohta seuraavasti: "Tuen määrä on se, joka on voimassa päivänä, jona kyseinen jäsenvaltio tunnistaa siemenet joko kasviöljypuristamossa, jossa ne jalostetaan, tai rehuja valmistavassa laitoksessa, jossa ne lisätään rehuihin." 4 Korvataan 10 artiklan 1 kohta seuraavasti: "1 Oikeus tukeen saadaan: a) öljyntuotantoa varten jalostettavien siementen osalta niiden jalostushetkellä; b) rehuihin lisättävien siementen osalta lisäyshetkellä." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä elokuuta 1988. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä heinäkuuta 1988. Neuvoston puolesta Puheenjohtaja Y. POTTAKIS (1) EYVL N:o 172, 30.9.1966, s. 3025/66 (2) EYVL N:o L 110, 29.4.1988, s. 10 (3) EYVL N:o L 163, 22.6.1983, s. 44 (4) EYVL N:o L 110, 29.4.1988, s. 11
Neuvoston asetus (ETY) N:o 2261/88, annettu 19 päivänä heinäkuuta 1988, puuvillan tukijärjestelmän yleisistä säännöistä annetun asetuksen (ETY) N:o 2169/81 muuttamisesta



Virallinen lehti nro L 199 , 26/07/1988 s. 0008 - 0008

Suomenk. erityispainos Alue 3 Nide 27 s. 0060

Ruotsink. erityispainos Alue 3 Nide 27 s. 0060



NEUVOSTON ASETUS (ETY) N:o 2261/88, annettu 19 päivänä heinäkuuta 1988, puuvillan tukijärjestelmän yleisistä säännöistä annetun asetuksen (ETY) N:o 2169/81 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon Kreikan liittymisasiakirjan ja erityisesti puuvillaa koskevassa pöytäkirjassa N:o 4, sellaisena kuin se on viimeksi muutettuna asetuksella (ETY) N:o 4006/87(1), olevan 9 kohdan, ottaa huomioon komission ehdotuksen(2), sekä katsoo, että asetuksen (ETY) N:o 2169/81(3), sellaisena kuin se on viimeksi muutettuna asetuksella (ETY) N:o 2276/87(4), 5 artiklassa säädetään, että maksettavan tuen määrän on oltava tukihakemuksen jättöpäivänä voimassa oleva määrä; tuen määrä on laskettava ottaen huomioon sille markkinointivuodelle vahvistettu kohdehinta, jonka aikana tukihakemuksen kohteena oleva puuvilla korjataan, Kreikan liittymisasiakirjaan liitetyllä pöytäkirjalla N:o 4 käyttöön otetun puuvillan tukijärjestelmän mukauttamisesta 2 päivänä heinäkuuta 1987 annetun neuvoston asetuksen (ETY) N:o 1964/87(5) 2 artiklassa säädetään, että taatun enimmäismäärän ylittyessä tuen määrästä on vähennettävä vahvistettavan kertoimen vaikutus kohdehintaan; tämä kerroin vahvistetaan asetuksen (ETY) N:o 2169/81 7 artiklan mukaisesti, ja asetuksella (ETY) N:o 2276/87 muutetaan muun muassa asetuksen (ETY) N:o 2169/81 8 artikla; tästä syystä asetus (ETY) N:o 2169/81 olisi mukautettava vastaavasti, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 2169/81 5 artikla seuraavasti. 1) Korvataan 2 kohta seuraavasti: "2 Maksettavan tuen määrän on oltava tukihakemuksen jättöpäivänä voimassa oleva määrä. Tukihakemuksen jättöpäivänä sovellettavaa tuen määrää on kuitenkin tarkistettava kyseisenä päivänä voimassa olevan kohdehinnan ja puuvillan valvontaanasettamispäivänä voimassa olevan kohdehinnan välisen erotuksen mukaan." 2) Poistetaan 3 kohdan ensimmäisestä alakohdasta ilmaisu "sanotun kuitenkaan rajoittamatta 8 artiklan 1 kohdan soveltamista". 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä heinäkuuta 1988. Neuvoston puolesta Puheenjohtaja Y. POTTAKIS (1) EYVL N:o L 377, 31.12.1987, s. 49 (2) EYVL N:o C 139, 30.5.1988, s. 42 (3) EYVL N:o L 211, 31.7.1981, s. 2 (4) EYVL N:o L 209, 31.7.1987, s. 5 (5) EYVL N:o L 184, 3.7.1987, s. 14
Neuvoston asetus (ETY) N:o 2216/88, annettu 19 päivänä heinäkuuta 1988, rapsin-, rypsin- ja auringonkukansiemeniä koskevista erityistoimenpiteistä annetun asetuksen (ETY) N:o 1569/72 muuttamisesta



Virallinen lehti nro L 197 , 26/07/1988 s. 0010 - 0010

Suomenk. erityispainos Alue 3 Nide 27 s. 0034

Ruotsink. erityispainos Alue 3 Nide 27 s. 0034



NEUVOSTON ASETUS (ETY) N:o 2216/88, annettu 19 päivänä heinäkuuta 1988, rapsin-, rypsin- ja auringonkukansiemeniä koskevista erityistoimenpiteistä annetun asetuksen (ETY) N:o 1569/72 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (ETY) N:o 2210/88(2), ja erityisesti sen 36 artiklan, ottaa huomioon komission ehdotuksen(3), sekä katsoo, että asetuksen (ETY) N:o 1569/72(4), sellaisena kuin se on viimeksi muutettuna asetuksella (ETY) N:o 1869/87(5), 2 artiklan 3 kohdassa säädetään, että erotusmäärien laskemisessa otetaan huomioon valuutta-arvojen erotusten muutokset, jos ne poikkeavat vähintään yhdellä pisteellä aiemmin käytetyistä erotuksista; tällä säännöllä on vähäinen merkitys myönnettävän lopullisen tuen määriin, mutta sen seurauksena on otettava huomioon valuutta-arvojen erotukset, jotka eivät vastaa todellista tilannetta, ja lisäksi se aiheuttaa vaikeuksia tuen määrien laskemisessa kansallisina valuuttoina, mikä haittaa tulosten ymmärtämistä; tehtyjen laskutoimitusten paremman selkeyden takaamiseksi tämä sääntö olisi poistettava, ON ANTANUT TÄMÄN ASETUKSEN: 1 artikla Poistetaan asetuksen (ETY) N:o 1569/72 2 artiklan 3 kohdan viimeinen virke. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan rapsin- ja rypsinsiemeniin 1 päivästä heinäkuuta 1988 ja auringonkukansiemeniin 1 päivästä elokuuta 1988. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä heinäkuuta 1988. Neuvoston puolesta Puheenjohtaja Y. POTTAKIS (1) EYVL N:o 172, 30.9.1966, s. 3025/66 (2) EYVL N:o L 197, 26.7.1988, s. 1 (3) EYVL N:o C 139, 30.5.1988, s. 28 (4) EYVL N:o L 167, 25.7.1972, s. 9 (5) EYVL N:o L 176, 1.7.1987, s. 30
Neuvoston asetus (ETY) N:o 2238/88, annettu 19 päivänä heinäkuuta 1988, hedelmä- ja vihannesalan yhteisestä markkinajärjestelystä annetun asetuksen (ETY) N:o 1035/72 muuttamisesta



Virallinen lehti nro L 198 , 26/07/1988 s. 0001 - 0001

Suomenk. erityispainos Alue 3 Nide 27 s. 0037

Ruotsink. erityispainos Alue 3 Nide 27 s. 0037



NEUVOSTON ASETUS (ETY) N:o 2238/88, annettu 19 päivänä heinäkuuta 1988, hedelmä- ja vihannesalan yhteisestä markkinajärjestelystä annetun asetuksen (ETY) N:o 1035/72 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo, että asetuksen (ETY) N:o 1035/72(4), sellaisena kuin se on viimeksi muutettuna asetuksella (ETY) N:o 1117/88(5), 24 artiklassa säädetään, että komissio seuraa säännöllisesti kolmansista maista tuotujen tuotteiden keskimääräisten hintojen kehittymistä jäsenvaltioiden edustavimmilla markkinoilla viitehintajärjestelmän soveltamisen rajoissa, ja kokemus on osoittanut huomattavia noteerauksia muille kuin edustavimmille markkinoille tuoduille tuotteille; tämän vuoksi olisi säädettävä komission mahdollisuudesta ottaa nämä noteeraukset huomioon, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 1035/72 24 artiklan 1 kohta seuraavasti: "1 Komissio seuraa säännöllisesti jäsenvaltioiden sille toimittamien tai sen itse kokoamien tietojen perusteella kolmansista maista tuotujen, määritellyt kaupalliset ominaisuudet omaavien tuotteiden keskihintojen kehittymistä jäsenvaltioiden edustavimmilla tuontimarkkinoilla kunkin lähtömaan osalta sekä muilla markkinoilla näiden tuotteiden huomattaville määrille noteerattuja merkittäviä hintoja tai edustavimpien markkinoiden hintojen puuttuessa muilla markkinoilla huomattavalle tuotemäärälle noteerattuja merkittäviä hintoja." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä heinäkuuta 1988. Neuvoston puolesta Puheenjohtaja Y. POTTAKIS (1) EYVL N:o C 139, 30.5.1988, s. 52 (2) EYVL N:o C 167, 27.6.1988 (3) EYVL N:o C 175, 4.7.1988, s. 33 (4) EYVL N:o L 118, 20.5.1972, s. 1 (5) EYVL N:o L 107, 28.4.1988, s. 1